O moțiune simplă a fost depusă, luni, în plenul Camerei Deputaţilor, de către deputaţii USR împotriva ministrului Agriculturii, Florin Barbu.
"În conformitate cu prevederile articolului 112 din Constituţia României şi articolului 190 din Regulamentul Camerei Deputaţilor vă înaintăm moţiunea simplă intitulată 'Odele pentru Ceauşescu nu salvează agricultura românească'. Este adresată domnului Florin Ionuţ Barbu, ministrul Agriculturii şi Dezvoltării Rurale", a transmis în plen deputatul USR, Bogdan Rodeanu.
USR a precizat săptămâna trecută, într-un comunicat de presă, că i-a cerut premierului Marcel Ciolacu să-l demită de urgenţă pe ministrul Agriculturii ca urmare a declaraţiilor sale în care l-a citat "cu admiraţie" pe fostul dictator Nicolae Ceauşescu.